Свидетели се отказват от показанията си за терора на Ценко Чоков - News.bg
04.05.2017 11:03:52
04.05.2017 11:47:36
Галиче , Бяла Слатина
Свидетелят Петко Давидов се отказа от показанията си срещу подсъдимия кмет на село Галиче Ценко Чоков. Със сина на Ценко Чоков - Мартин, били добри приятели.
"Имали сме дребни дрязги, но нищо повече", заяви в Специализирания наказателен съд Давидов.
Пред разследващите обаче свидетелят е дал различни показания. В досъдебното производство Давидов е заявил: "Ценко и синовете му Мартин и Спас непрекъснато тероризират селото с палежи."
Престъпленията на Чоков не били основание за отстраняването му
В съдебната зала той се отрече от думите си. "Искам да се откажа от показанията си, защото не са верни. Бях объркан и така се получи. В селото беше хаос. Полицаите също имаха натиск над нас. Повлиях се от мнението на някои хора. Това, за мен, е грешка", коментира свидетелят.
"Аз съм човек, който се влияе от мнението на хората, в конкретния случай на хората в селото", подчерта свидетелят. Той обясни, че тогава всички в селото се обърнали срещу кмета. "И така, и аз да бъда в кюпа", допълни свидетелят.
Самият Ценко Чоков също взе активно участие по време на съдебното заседание, като зададе въпроси на свидетеля. "Взимал съм от Ценко Чоков пари на заем", посочи Давидов. Свидетелят обаче каза, че Чоков не го е притеснявал. Не знае и кметът на Галиче да е давал пари срещу лихва.
Пред разследващите обаче свидетелят е разказал, че Чоков го предупредил да не ходи в къщата на дядо си, защото я е купил. "Заплаши ме, че ако стъпя там, ще ми счупят краката", е казал свидетелят пред разследващите.
Пред разследващите свидетелят е споделил още, че Мартин Чоков разполага с 5 000 лв. джобни и е виждал суми 20 000 - 30 000 лв.
Свидетелят Радослав Илиев също посочи, че е бил под натиск - от началото на 2016 г. досега. "Принуждаваха ме да давам неверни показания срещу Ценко Чоков", посочи той.
"Веселин Тушинов ми каза да кажа, че съм бил в дискотеката на центъра в селото, пили сме с още момчета, седели сме на едно сепаре до прозореца и сме видели как Ценко и Мартин Чоков го бият", разказа свидетелят.
Той посочи, че му е бил оказван натиск от лицата Веселин Попов - Лунгара, сина му и Веселин Тушинов. Дори подал сигнал в прокуратурата за това, че го заплашват. Илиев обясни, че го накарали да каже тези неща, защото Ценко Чоков им пречи да дават пари на лихва и да продават наркотици. "Веселин Веселинов Попов лично ме е карал да продавам наркотици", посочи свидетелят.
"Ежедневно Лунгара ми казваше как ще убие жената на Чоков - Цветелина Нелова, Ценко Чоков, Касъм Касъмов. Казваше ми, че ще отлепи кожата на Сашо Димитров", разказа в залата Илиев.
"Лунгара ми каза, че ако не дам лъжливи показания срещу Ценко Чоков и останалите, ще се прибера и ще си видя семейството изклано", изтъкна свидетелят.
чоков,
петко давидов
на 04.05.2017 в 21:14:02 #7
Ценко Чоков е типичен ГЕРБ-аджия! По вид и по съдържание! Той е кадър на Партията, която се върна на власт и вече управлява! Логично е и той да се върне на бял кон във вилаета си и да продължи да осигурява изборни победи на местно ниво за ГЕРБ! Капка по капка - вир! Вир по вир - язовир!
на 04.05.2017 в 20:55:28 #6
Ми мутрата вече е на власт . ЗАбравете чоко-боко и сие да се оттеглят !!!!
на 04.05.2017 в 16:21:35 #5
Отказват се, защото им е обяснено какво ще им се случи, ако не го направят. Бащицата на мутрите се върна на бял кон, и простотиите започнаха. И малките деца знаят, че Чоков е човек на Буда. Така или иначе ще му се размине, просто с оттеглянето на показанията улесняват това нещо. Следва дело от страна на Чоков за неправомерно задържане на него и сина му, и плащане на хиляди евро обезщетения. От нашия джоб, но с покровителството на Буда. Ясно е като бял ден.
на 04.05.2017 в 16:10:40 #4
Къде се отказват? Пред микрофоните отвън, или в съдебната зала? И кога точно? Преди или след решението на общинскя съвет? Това е за анализ и показва какво става.
на 04.05.2017 в 15:41:18 #3
За какво ги дават тези показания, като ще ги оттеглят след това.....
на 04.05.2017 в 12:06:20 #2
Бойко се върна, и съответно свидетелите забравиха какво са говорили.... Другите пък били лъгали, щото били под натиск... абе, нормално. Все пак сме в България, и главната мутра отново властва. Нормално е да си пази ортаците.
на 04.05.2017 в 11:35:46 #1
приберете сега дебелия мангал за 2 години, за да не мислят и останалите, че това с показанията е игра на шикалки!
Начало / У нас / Право и ред / Свидетели се отказват от показанията си за терора на Ценко Чоков